Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 309

3. ipari célú só, a vegyi átalakításra szánt és az emberi vagy állati fogyasztású élelmiszerek, tápok konzerválásához, elkészítéséhez használt kivételével. Az „ipari célú só” olyan sót jelent, amelyet ipari felhasználásra szántak nyersanyagként vagy segédanyagként egy gyártási folyamatban (pl. a kohászatba, festéshez, bőr- és irhafeldolgozásban, szappangyártásban, a hűtőiparban és a kerámiaiparban). Az utak sózására használt só, a denaturált kivételével a 2501 00 99 alszám alá osztályozandó. 2501 00 91 Emberi fogyasztásra alkalmas só Az emberi fogyasztásra alkalmas konyhasó olyan nem denaturált konyhasó, amely élelmiszerek ízesítő vagy konzerváló anyagaként közvetlen háztartási vagy ipari felhasználásra alkalmas. Általában nagyon tiszta és egész tömegében fehér színű. 2501 00 99 Másféle Ezen alszám alá tartozik a télen jégmentesítésre használt, nem denaturált konyhasó és az állatok takarmányozásához használt só (pl. a nyalósó) is. 25.03 Mindenfajta kén, a szublimált, a kicsapott és a kolloid kén kivételével 2503 00 10 Nyers vagy nem finomított kén Ide tartoznak a kénnek a 25.03 vtsz. HR Magyarázata első bekezdésének (1)—(4) pontjában említett változatai. Az ilyen kén általában tömb, por vagy rög formájú. 2503 00 90 Más Ide tartoznak a kénnek a 25.03 vtsz. HR Magyarázata első bekezdésének (5)—(7) pontjában említett változatai. Az ilyen kén általában rúd vagy kis tábla (finomított kén) vagy por formájú („szitált kén”, „rostált kén”, „atomizált kén”). 25.11 Természetes bárium-szulfát (barit); természetes bárium-karbonát (witherit), kalcinálva is, a 28.16 vtsz. alá tartozó bárium-oxid kivételével 2511 10 00 Természetes bárium-szulfát (barit) A barit változó mennyiségű vas-oxidot, korundot, nátrium-karbonátot és szilikátokat tartalmaz. Mivel a termék fehér formában a legkeresettebb, megőrlik, rostálják a színező (általában sárgás) részecskék eltávolítása érdekében, porrá alakítják és nedves őrléssel tisztítják. 1998/19/II. szám 2511 20 00 Természetes bárium-karbonát (witherit) A witherit vízben oldhatatlan rombusz alakú kristályok vagy sárgás pép formájában fordul elő. 25.13 Horzsakő; csiszolókő; természetes korund, természetes gránát és egyéb természetes csiszolóanyag, hőkezelve is 2513 19 00 Másféle Ide tartozik az őrölt vagy porrá tört horzsakő. 2513 20 00 Csiszolókő, természetes korund, természetes gránát és egyéb természetes csiszolóanyag Ezen alszám értelmében az egyéb természetes csiszolóanyagok körébe tartozik a „csiszoló pala” néven ismert tripoli, amely hamuszürke termék; lágy csiszoló vagy fényező anyagként használnak. 25.16 Gránit, porfír, bazalt, homokkő és más emlékművi vagy építőkő, durván nagyolva vagy fűrésszel vagy más módon egyszerűen vágva, tömb, négyzetes vagy téglalap alakú tábla formában Ha a vágott kövek nem egyforma vastagságúak, a vastagság szerinti osztályozást a legnagyobb érték szerint kell elvégezni. 2516 11 00 Nyersen vagy durván nagyolva A 2515 11 alszám HR Alszámos Magyarázata értelemszerűen alkalmazandó. 2516 12 10 és 2516 12 90 Fűrésszel vagy más módon egyszerűen vágva, tömb, négyzetes vagy téglalap alakú tábla formában A 2515 12 alszám HR Alszámos Magyarázata értelemszerűen alkalmazandó. 2516 21 00 Nyersen vagy durván nagyolva A 2515 11 alszám HR Alszámos Magyarázata értelemszerűen alkalmazandó. 2516 22 10 és 2516 22 90 Fűrésszel vagy más módon egyszerűen vágva, tömb, négyzetes vagy téglalap alakú tábla formában A 2515 12 alszám HR Alszámos Magyarázata értelemszerűen alkalmazandó. 2516 90 10 Porfír, szienit, láva, bazalt, gneisz, trahit és egyéb hasonló kemény kő, fűrésszel vagy más módon egyszerűen vágva, tömb, négyzetes vagy téglalap alakú tábla formában, legfeljebb 25 cm vastagságú Ezen alszám értelmében az egyéb hasonló kemény kövekhez tartozik a diabáz, a diorit, a fonolit, a liparit, a gabró, a labradorit és a peridotit. 2516 90 90 Más Ide tartozik:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes